open-index/open-wikipedia-markdown huggingface dataset:
Banc d’Arguin nasjonalpark

**Banc d'Arguin nasjonalpark** (fransk: *Parc National du Banc d'Arguin*) ligger på Mauritanias atlanterhavskyst, mellom hovedstaden Nouakchott og Nouâdhibou. Parken, som er et verdensarvområde, er et svært viktig vinterkvarter for trekkfugler, særlig vadefugler. De utenforliggende havområdene er blant de rikeste fiskefeltene i Vest-Afrika. Ønsket om å beskytte fiskeriene var et vesentlig motiv ved opprettelsen av nasjonalparken. 

Nasjonalparken ble opprettet i 1976; den ble et Ramsarområde i 1982 og et verdensarvområde i 1989.

Parken omfatter et område på 1,2 millioner hektar, hvorav 55 % er i sjøen, og 45 % er på land. Verneområdet går 80 km ut i havet, og i snitt 35 km inn i landet. Havdybden er for det meste mindre enn 5 meter, og landdelen av parken stiger på det meste til 15 moh. 

Sjøområdene har store områder med sjøplanter som utgjør viktige klekkeområder for fiskene. Parken representerer et verdifullt og unikt eksempel på at Saharaørkenen grenser direkte til Atlanterhavet. Landskapet omfatter sanddyner, marskland, mangrovesumper, mudderflater skapt av tidevannet, og et mylder av kanaler, banker og småøyer. De viktigste hekkesonene er sandstrendene, inkludert øyene Tidra, Niroumi, Nair, Kiji og Arguim.

Dette unike landskapet, med meget lav menneskelig aktivitet, gjør parken til vinterkvarter for mer enn 2 millioner trekkfugler fra Nord-Europa, Sibir og Grønland, noe som tilsvarer 30% av trekkfuglene fra disse områdene. Viktige trekkfuglarter her er flamingoer, sandlo, tundralo, polarsnipe, rødstilk, lappspove, skjestork (*Platalea leucorodia leucorodia*), sandterne og andre terner. 

Bestanden av hekkende fugler er også bemerkelsesverdig stor og variert. Mellom 25 000 og 40 000 par, fra 15 ulike arter, gjør dette til en av de største hekkeområdene for sjøfugl i Vest-Afrika. Hekkefuglene omfatter blant annet langhaleskarv, hvitpelikan, rovterne, kongeterne, makrellterne, dvergterne, tøyleterne, gråhodemåke, smalnebbmåke. Typiske afrikanske former er strandhegre og underarter av gråhegre (*Ardea cinerea monicae*) og skjestork (*Platalea leucorodia balsaci*).

Parken er hjem for om lag 25 % av verdens bestand av munkeseler (*Monachus*), kanskje den eneste bærekraftige bestanden.  To truede arter havskilpadder ruger her, og området har også en verneverdig restbestand av dorcasgaselle (*Gazella dorcas*).

## Eksterne lenker
* UNEP World Conservation Monitoring Centre ''faktaark''
* Banc d' Arguin - Google bildesøk
Dixi

**Dixi** er et latinsk uttrykk i betydningen «jeg har talt». Uttrykket brukes i flere sammenhenger:

*Dixi (band), et norsk band
*Dixi (merkenavn), merkenavnet for den tyske bilprodusenten Automobilwerk Eisenach
*DIXI Ressurssenter, en norsk organisasjon
Amid

**Amid** er ett av tre typer stoffer i kjemien:
#En organisk funksjonell gruppe karakterisert ved en karbonyl-gruppe (C=O) lenket til et nitrogen-atom (N), eller en forbindelse som inneholder denne funksjonelle gruppen (vist på bildet til høyre). Et slikt amid kan også kalles syreamid.
#Et spesielt nitrogenanion.
#Enhver organisk forbindelse dannet ved erstatning av en hydroksylgruppe med en aminogruppe.

Amider er de mest stabile av alle karbonylgruppene.

I den første betydningen, som er referert til over, er et amid et amin hvor en av nitrogensubstituentene er en acyl gruppe. Dette blir generelt representert ved formelen: R1(CO)NR2R3, hvor enten en eller både R2 og R3 kan være hydrogen. Spesifikt, en amid kan også være et derivativ av en karboksylsyre hvor hydroksylgruppene er erstattet av et amin eller ammoniakk. Forbindelser der et hydrogen atom på nitrogen fra ammoniakk eller en amin er erstattet med et metall kation kalles også amider eller **azanider**.

Den andre betydningen av ordet *amid* er amid anionet, som er en deprotonisert form for ammoniakk (NH3) eller en amin. Det kan uttrykkes ved formelen: [R1NR2]-, og er en svært sterk base, fordi ammoniakk er en svak base og er analog som Brønsted syre.

Resten av denne artikkelen gjelder karbonyl-nitrogen betydningen av *amid*.  For eksempler på anion amidet, se artiklene natriumamid og Litiumdiisopropylamid.

## Fremstilling
Amider fremstilles fra mer reaktive syrederivater ved reaksjon med ammoniakk eller en amin til et primært, sekundært eller tertiært amid (Schotten-Baumann reaksjonen):
*Syreklorid + 2 amin → amid + ammoniumsalt:
** +  + →  + R2R3NH2Cl
*RCOOCOR + 2*R12NH → RCONR12 + R12NH2OCOR
*RCOOR<sup>2</sup> + R12NH → RCONR12 + R2OH

## Peptidbindinger
Proteiner og dermed alle enzymer består av aminosyrer, som er bundet sammen av amidgrupper. Amider som dannes ved kondensasjon av to aminosyrer, kalles peptider i biologien. Amidgruppen kalles for peptidbinding i biologien.

## Litteratur

* 
* 
* 
* 
*
Philip Short

**Philip Short** (født 17. april 1945 i Bristol) er en britisk journalist og forfatter.

Short studerte hos Queens' College ved Universitetet i Cambridge, og jobbet som frilansjournalist fra 1967 til 1973, først i Malawi og senere i Uganda. Deretter jobbet han som utenrikskorrespondent for BBC i 25 år.

Han har skrevet flere bøker, blant annet biografier over Mao Zedong, *Mao: A Life* (2000) og Pol Pot, *Pol Pot: Anatomy of a Nightmare* (2005).

Han presenterte en TV-dokumentar om Mao Zedong kalt *Mao's Bloody Revolution Revealed* på den britiske TV-stasjonen Channel 5 i mai 2007.

## Referanser


## Eksterne lenker
* Philip Shorts bibliografi hos WorldCat
* Intervjuet om Pol Pot
* Video av Short i møte med kinesiske flyktninger som vendte tilbake fra Vietnam, BBC News august 1978
* Intervju med Short om ''Mao: A Life'', *Booknotes* 2. april 2000
Adveksjonsligningen

**Adveksjonsligningen** er en partiell differensialligning som styrer bevegelsen til en konservert skalar når den blir advektert av et kjent vektorfelt. Den blir utledet ved å bruke skalaren sin bevaringslov sammen med Gauss' teorem og ved å bruke infinitesimale grenser.

Dette beskriver det som skjer når et bevart kvantum (skalaren), for eksempel varme, vann, mudder ol. transporteres med og spres i (adekveres av) en strømning (vektorfeltet) i f.eks. vann eller luft. Spesifikt brukes adveksjonsligningen ofte for å beskrive den horisontale transport av varme og fuktighet som foregår i luftmasser.

Det beste eksempel på dette er kanskje transport av oppløst salt i vann.

Matematisk kan en uttrykke adveksjonsligningen som: 
:
\frac{\partial\psi}{\partial t}
+\nabla\cdot\left(
\psi{\mathbf u}\right)
=0

der  ∇· er divergensen. \psi  er skalæren og  \mathbf u  er vektorfeltet. Ofte tenker en seg at hastighetsfeltet er solenoidalt, altså er \nabla\cdot{\mathbf u}=0. Når dette er oppfylt blir ligningen over redusert til

:
\frac{\partial\psi}{\partial t}
+{\mathbf u}\cdot\nabla\psi=0.


Hvis strømmen er laminær, er {\mathbf u}\cdot\nabla\psi=0 som viser at \psi er konstant langs en strømlinje.

Adveksjonsligningen er ikke enkel å løse numerisk: Systemet er en hyperbolsk partiell differensialligning, og interesseområdet er vanligvis diskontinuerlige «sjokkløsninger» (som er svært vanskelig å takle for numeriske skjema).

Selv med konstant fart og et endimensjonalt rom er systemet vanskelig å simulere (det er en standardtest for adveksjonsskjema som kalles grisehusproblemet). Ligningen over blir da:

:
\frac{\partial\psi}{\partial t}+u\frac{\partial\psi}{\partial x}=0


der \psi=\psi(x,t).

Ifølge Zan [2] kan en skjevsymmetrisk form av adveksjonsoperatoren hjelpe den numeriske løsningen.

:
\frac{1}{2} {\mathbf u} \cdot \nabla {\mathbf u} + \frac{1}{2} \nabla ({\mathbf u} {\mathbf u})


der  \nabla ({\mathbf u} {\mathbf u})  er en vektor med komponenter [\nabla ({\mathbf u} u_x),\nabla ({\mathbf u} u_y),\nabla ({\mathbf u} u_z)] der en har brukt notasjonen  {\mathbf u} = [u_x,u_y,u_z].

Siden skjevsymmetri bare medfører komplekse egenverdier, reduserer denne formen «oppblåsning» og «spektral blokkering», som en ofte får i numeriske løsninger med skarpe diskontinuiteter (se Boyd [1] pp.&nbsp;213).

## Andre størrelser

Adveksjonslignen gjelder også om størrelsen som blir advektert er representert ved en tetthetsfunksjon i hvert punkt, men å regne ut diffusjonene er da vanskeligere.

## Se også
* Adveksjon
* Kontinuitetsligningen
* Couranttall
* Partiell differensialligning

## Kilder
*Boyd, J.P.: 2000, Chebyshev and Fourier Spectral Methods 2nd edition, Dover, New York
*Zang, T: 1991, On the rotation and skew-symmetric forms for incompressible flow simulations, *Applied Numerical Mathematics*,**7**,27-40.
The Turn of a Friendly Card

***The Turn of a Friendly Card*** er den femte progrockutgivelsen fra Alan Parsons Project, og ble utgitt i november 1980. Utgivelsen er et konseptalbum basert rundt gambling, og forteller en historie om en middelaldrende mann som blir rastløs og som tar risikoen ved å dra til et kasino hvor han vedder alt han har, bare for å tape alt. Den opprinnelige LP–utgivelsen hadde én side med tittelmelodien, men på CD–utgivelsen ble denne delt opp i fem spor. 

*The Turn Of A Friendly Card* er også kjent for å ha frembrakt låtene *«Games People Play»* og *«Time»*, hvor den sistnevnte var Eric Woolfsons første fremførelse med ledende vokal. I Norge endte for øvrig utgivelsen som nummer elleve på VG-lista etter 14 uker.

## Sporliste
Alle sanger er skrevet av Alan Parsons og Eric Woolfson.

#«May Be a Price to Pay» – 4:58
#«Games People Play» – 4:22
#«Time» – 5:04
#«I Don't Wanna Go Home» – 5:03
#«The Gold Bug» (instrumental) – 4:34
#«The Turn of a Friendly Card (Part One)» – 2:44
#«Snake Eyes» – 3:14
#«The Ace of Swords» (instrumental) – 2:57
#«Nothing Left to Lose» – 4:07
#«The Turn of a Friendly Card (Part Two)» – 3:22

## Listeplasseringer

## Personell
* Alan Parsons – Keyboards og produsent
* Eric Woolfson – Keyboards og vokal
* David Paton – Bass
* Stuart Elliott – Trommer og perkusjon
* Chris Rainbow – Vokal på *«Snake Eyes»*
* Ian Bairnson – Gitar
* Andrew Powell – Arrangør og dirigent av orkester og kor

## Referanser


## Eksterne lenker
*
Roy Meadow

**Samuel Roy Meadow** (født 1933) er en britisk barnelege og professor, som ble kjent for å ha beskrevet et syndrom han kalte «Münchhausens syndrom by proxy» i 1977 og for sitt arbeid for å bekjempe foreldres vold mot egne barn. Han ble slått til ridder for dette arbeidet.

Meadow fungerte som ekspertvitne for aktoratet i flere rettssaker. I minst en av dem førte vitnemålet hans til et justismord.

Det britiske helserådet GMC (General Medical Counscil) strøk Meadow som ekspertvitne etter at det ble klart at det rådet beskrev som feilaktige og villedende vitnemål hadde ført til at Sally Clark, en britisk mor, hadde blitt uskyldig dømt og fengslet i tre år for drapet på de to spedbarna sine. Clark utviklet store psykiske problemer etter løslatelsen og døde av alkoholforgiftning i 2007. To andre kvinner ble løslatt etter en gjennomgang av saker der Meadow hadde vitnet. Meadow anket avgjørelsen fra helserådet og pensjonerte seg etter å ha fått medhold.http://www.guardian.co.uk/society/2003/dec/19/health.childprotection

Meadow ble diskreditert på grunn av forventningsskjeve statistiske teorier. «Münchhausens syndrom by proxy» er idag omdiskutert og av flere eksperter beskrevet som et tvilsomt og sjeldent fenomen.

## Referanser
Den russiske sosialistiske føderative sovjetrepublikks flagg

**Den russiske sosialistiske føderative sovjetrepublikks flagg** var rødt med et blått felt ved stangen og hadde hammer, sigd og stjerne i øvre venstre del av det røde feltet. Det blå feltet utgjorde en åttedel av flaggets lengde. Flagget var i størrelsesforholdet 1:2. Den Den russiske sovjetiske føderative sosialistrepublikks flagg ble innført i 1954.

De ulike sovjetrepublikkene hadde alle flagg basert på Sovjetunionens flagg, som var rødt med gul hammer og sigd og en rød stjerne markert med gult omriss. Den enkelte republikk hadde et felt med en særegen farge eller mønster, enten i nedre del av flagget eller ved stangsiden av flaggduken. 

Etter revolusjonen i 1917 kom røde flagg i bruk. I 1918 fikk Russland et flagg der initialene for den russiske sovjetrepublikken var skrevet inn med gule, kyrilliske bokstaver (РСФСР = RSFSR). Flagg med republikkens navn skrevet helt ut forekom også. 

Etter Sovjetunionens oppløsning ble den Den russiske sosialistiske føderative sovjetrepublikks flaggs flagg i 1991 erstattet med den den russiske trikoloren.

## Litteratur
* V. A. Sokolov: *Flagi Rossijskoj Imperii i SSSR v dokumentakh*, Moskva: MGIU, 2001.
Lincoln (New Zealand)

**Lincoln** er et lite tettsted på Canterbury Plains 22 km sør for Christchurch på Sørøya i New Zealand. I 2006 bodde det 2727 mennesker her.
Området rundt er preget av intensivt jordbruk, med grønnsaksdyrking, fruktdyrkning og husdyrhold. Man har god utsikt både til Banks Peninsula og Southern Alps fra Lincoln. 
Nærheten til Christchurch gjør at mange bor i Lincoln og jobber i Christchurch og omvendt. Busstilbudet er godt.

## Beskrivelse
Lincoln er en typisk newzealandsk "town". Folk bor i eneboliger spredt utover flatlandet i gater som går på tvers av Main Street. Det er tre kirker i byen i forskjellige trosretninger, brannstasjon, fødestue, barnehage, skoler, golfbane, matbutikk, postkontor, apotek, jernvarehandel, to gatekjøkken, kosmetikkbutikk og to frisørsalonger. På Famous Grouse Hotel finner man også den lokale puben. Hillyer’s Cottage Café and Bakery er berømt for sine gode kjøttpaier.

Lincoln er også beliggenheten for Lincoln University, som er hjørnesteinsbedriften. Det er også en rekke vitenskapelige bedrifter som har etablert seg i nærområdet til universitetet; Agresearch, Crop and Food Research, Hort Research, FAR (Foundation for Arable Research), og Landcare Research. Over 400 mennesker jobber på disse bedriftene. 
Ved Lincoln University ligger også New Zealand Cricket Academy.

## Historie
Den 26. april 1975 ble en sidelinje åpnet til Lincoln fra «Main South Line» i Hornby. Denne linjen ble kalt Southbridge Branch. Etterhvert kom det også et sidespor til Little River fra Lincoln. Jernbanene ble etterhvert nedlagt og den 1. desember i 1967 var det foreløpig slutt for jernbanen i Lincoln. Pr dags dato blir det på ny etablert jernbane langs den gamle Little River Branch.

## Referanser


## Eksterne lenker

*
Erik Nord (1948)

**Erik Nord** (født 17. juni 1948 i Amsterdam) er en norsk helseøkonom, seniorforsker ved Folkehelseinstituttet og professor emeritus i helseøkonomi ved Det medisinske fakultet ved Universitetet i Oslo.

Nord gav i 2004 ut boken *Kruttrøyk og fredspipe* hvor han kritiserte innføringen av røykeforbud på serveringssteder som ble iverksatt samme år.

Nord har tidligere jobbet ved Norsk Regnesentral, og tok doktorgrad i helseøkonomi ved Universitetet i Oslo i 1992.

## Referanser
Red Red Wine

**«Red Red Wine»** er en sang opprinnelig skrevet og innspilt av Neil Diamond og utgitt på albumet *Just for You* fra 1967, som også inneholdt «Girl, You’ll Be a Woman Soon». Den britiske reggae-gruppen UB40s coverversjon gjorde den til en mega-hit. Sangen handler om en som forgjeves drikker for å glemme sin store, men tapte kjærlighet. 

## Versjoner
Diamonds versjon ble bare nr 63 på Billboard Hot 100 listen i . Samme året ga Jimmy James and The Vagabonds ut en coverversjon for det britiske markedet, og denne kom på 36. plass der.

Tony Tribe, en jamaicansk sanger spilte inn en reggae-influert versjon allerede i 1969, og denne kom på 46. plass på de britiske hitlistene. I 1970 laget Vic Dana en versjon som også kom inn på listene. Tidlig i 1972 ga countrysangeren Roy Drusky ut en versjon som nådde 73. plass på Billboard Hot 100 og 30. plass på *[[Billboard]]s* Adult Contemporary-listen.

UB40 laget sin coverversjon til albumet *Labour of Love*. Bandet kjente på denne tidspunktet angivelig til bare Tony Tribes versjon, og deres versjon framstår som en lettere reggae-aktig sammenlignet med Diamonds rolige, akustiske ballade. UB40s versjon gikk til topps på de britiske listene i september 1983 og fikk en 34.-plass i USA i mars 1984. En nyutgivelse av UB40 i 1988 gikk til topps.  

Senere har det blitt laget en rekke andre versjoner av sangen.

## Kilder
* *The Billboard Book of Number One Hits*, Fred Bronson, Billboard Books

## Eksterne lenker
* «Red Red Wine» – Neil Diamonds originalversjon på YouTube
* «Red Red Wine» – Offisiell musikkvideo av UB40s coverversjon på YouTube
Eye in the Sky

***Eye in the Sky*** er den sjette progrockutgivelsen fra Alan Parsons Project, og ble utgitt i juni 1982. Låtene på dette albumet er innenfor flere forskjellige stilarter, fra funky til lyriske og tungt orkestrert. Albumomslaget er grønt med et bilde av Horus' øye og utgivelsen er sammen med etterkommeren *[[Ammonia Avenue]]* det mest solgte av Alan Parsons Project.

Utgivelsens mange vokalfremførelser er fremført av Eric Woolfson, David Paton, Chris Rainbow, Lenny Zakatek, Elmer Gantry og Colin Blunstone. *Eye in the Sky* inneholder bandets meste kjente låt, som er tittelmelodien, med ledene vokal av Eric Woolfson. Denne låten nådde blant annet 3.-plass på lista Billboard Hot 100.

*Eye in the Sky* inneholder også det kjente instrumentalverket *«Sirius»*, som i senere tid har blitt mye brukt i sportsarrangementer i USA. Den mest kjente bruken av låta er av basketballaget Chicago Bulls, som bruker den i det laget entrer banen. Låta blir også brukt i samme setting av Nebraska Cornhuskers, Iowa State Cyclones, NFL–klubben Detroit Lions, den profesjonelle bryteren Ricky Steamboat samt av den engelske fotballklubben Manchester City FC. I Norge endte for øvrig utgivelsen opp som nummer elleve på VG-lista etter 14 uker.

## Listeplasseringer

## Sporliste
#«Sirius» – 1:54
#«Eye in the Sky» – 4:36
#«Children of the Moon» – 4:51
#«Gemini» – 2:11
#«Silence and I» – 7:19
#«You're Gonna Get Your Fingers Burned» – 4:22
#«Psychobabble» – 4:51
#«Mammagamma» – 3:34
#«Step By Step» – 3:54
#«Old And Wise» – 4:55
#;Bonusspor på den remiksede utgaven fra 2007
#«Sirius» (demo) – 1:56
#«Old And Wise» (Vokal av Eric Woolfson) – 4:43
#«Any Other Day» (studio demo) – 1:42
#«Silence And I» (Vokal av Eric Woolfson) – 7:33
#«The Naked Eye» – 10:49
#«Eye Pieces» (Classical Naked Eye) – 7:51

## Personell
* Alan Parsons – Keyboards, fairlght og produsent
* Eric Woolfson – Keyboards og vokal
* David Paton – Bass, vokal
* Stuart Elliott – Trommer og perkusjon
* Ian Bairnson – Gitarer
* Mel Collins – Saksofon
* Chris Rainbow – Vokal
* Lenny Zakatek – Vokal
* Elmer Gantry – Vokal
* Colin Blunstone – Vokal
* Andrew Powell – Arrangør og dirigent av orkester og kor

## Referanser


## Eksterne lenker
*
Helsefag

**Helsefag** er en samlebetegnelse som særlig brukes om andre fag i helsevesenet i bred forstand enn medisin. Det moderne helsevesenet har blitt stadig mer spesialisert og omfatter nå mange andre yrkesgrupper enn medisinere/leger. Blant fagene som er omtalt som helsefag finner man radiografi, sykepleie, vernepleie, reseptar, farmasøyt, bioingeniør, optometri, tannleger, ergoterapeuter, klinisk ernæringsfysiologi og psykologi, men også andre fag som pedagogikk og klinisk sosiologi kan inngå i helsesammenheng og være helsefag. Noen ganger brukes helsefag for å omfatte alle fag/profesjoner som arbeider innen helsetjenesten. Også veterinærmedisin regnes som et helsefag, selv om det gjelder dyrs og ikke menneskers helse.

## Se også
* Helsefagarbeider
* Helse- og oppvekstfag (Helse- og sosialfag)
Neptuns mørke flekker

På Neptun blåser det stormer som vises på bilder som **mørke flekker**. Disse viser seg å endre seg raskt.
Romsonden *[[Voyager 2]]* observerte en stor, mørk antisyklon kalt "Den store mørke flekken" da den passerte planeten i 1989, like stor i forhold til Neptun som «Den store røde flekken» i forhold til Jupiter. Den observerte også «The scooter» (siden den beveger seg rundt planeten på 16 timer) og dessuten flere lyse flekker. Observasjoner Hubble-teleskopet gjorde i 1994 viser imidlertid at den store flekken er borte, enten gått i oppløsning eller blitt dekket av den øvrige atmosfæren.

## Referanser


## Eksterne lenker
*
Blackwater Park

***Blackwater Park*** er det svenske progressiv death metal-bandet Opeths femte studioalbum. Det ble sluppet 27. februar 2001, og mange hevder at dette fortsatt er bandets mest suksessrike plate. 

Albumet fortsetter i samme spor som dets forgjenger *[[Still Life (Opeth-album)|Still Life]]*, hvor de blander progressiv metal med death metal og til en viss grad folkemusikk.

Det finnes også en dobbel-CD-utgave av *Blackwater Park*, hvor den første disken er den opprinnelige platen, og den andre disken består av to bonusspor og musikkvideoen til «Harvest».

## Sporliste
#«The Leper Affinity» – 10:23
#«Bleak» – 9:15
#«Harvest» – 6:01
#«The Drapery Falls» – 10:53
#«Dirge for November» – 7:53
#«The Funeral Portrait» – 8:44
#«Patterns in the Ivy» – 1:52
#«Blackwater Park» – 12:08

## Personell
* Mikael Åkerfeldt – Gitar, vokalist
* Peter Lindgren – Gitar
* Martin Mendez – Bass
* Martin Lopez – Trommer

## Eksterne lenker
*
Heiko Hunger

**Heiko Hunger** (født 1964) er en tidligere kombinertløper og skihopper som først representerte DDR og senere Tyskland. Hans beste plasseringer som kombinertløper var en fjerdeplass i lagøvelsen under VM i 1984 samme år vant han også sitt eneste verdenscuprenn i karrieren på hjemmebane i Oberwiesenthal, året senere i 1985 ble han nummer fire på normaldistansen og nummer fem i lagkonkurransen under VM i Seefeld. Som hopper vant han bronsemedalje med det samlede tyske laget under VM 1991 i Val di Fiemme sammen med Jens Weißflog, Dieter Thoma og André Kiesewetter. Under OL i 1992 endte han på femteplass med det tyske laget i lagkonkurransen og endte på sjuendeplass individuelt. Han la opp som utøver det samme året.

## Referanser


## Eksterne lenker
*
Linda Klakken

**Linda Klakken** (født 1979) er en norsk forfatter som debuterte i Cappelen Damms «Signaler 2004».

Diktene til Klakken er oversatt til engelsk, makedonsk og belarusisk. I 2018 ble barneboka hennes, *Dumme, dumme hjarte*, nominert til NBUs debutantpris, Trollkrittet. I 2022 skrev hun boka *Jakten* om Espås-saken.  

Klakken har arbeidet som kulturjournalist og bokanmelder i Klassekampen. Klakken har også bidratt som låtskriver for Valkyrien Allstars på albumet *Slutte og byne*, som vant Spellemannsprisen i 2020.

Linda Klakken var initiativtaker for «Bokløftet», en innsamlingsaksjon til kreftsaken i 2009.  Siden juli 2024 har hun vært hovedkvinnen bak «Biblioteksløftet», en frivillig dugnad som jobber for å bedre lesetilbudet til barn og unge i Osloskolen.

## Bibliografi
* *Den siste beatpoeten* (2010)
* *Mamma, kone, slave* (2013)
* *Skriv ferdig boka om livet ditt* (2014)
* *Åtte minutter* (2015)
* *Dumme, dumme hjarte* (2017)
* *Det fins et rom i meg som står tomt*, lyrikk, Flamme (2018)
* *Jakten - på sporet av mannen som drepte Trude Espås*, sakprosa, Kagge forlag (2022)
* *Jordsøster* (2023)

## Gjendiktninger
* *Lengselens Bok* av Leonard Cohen, Tiden Norsk forlag (2006)
* *Nær* (Utdrag fra *Close Space*) av Natalie Shapero, forlaget Beijing Trondheim (2013)

## Referanser




## Kilder
*Presentasjon av Linda Klakken i Forfatterkatalogen på Forfattersentrums nettsider
*Scotland International Poetry Festival
Vaniljesukker

**Vaniljesukker** i sin alminnelige form består av sukker (melis) og 1–3 % kunstig vaniljearoma, vanillin. Vaniljesukker inneholder vanligvis ikke «ekte» vanilje. Enkelte typer vaniljesukker inneholder også mindre mengder med klumpforebyggende middel som for eksempel maisstivelse.

Vaniljesukker benyttes hovedsakelig i søte næringsmidler som iskrem og bakevarer, for å gi vaniljearoma.

I andre land er det vanlig å bruke flytende vanillinessens istedenfor vaniljesukker. Det produseres også ekte vaniljesukker, laget på basis av sukker og vaniljestang. Disse kjennetegnes ofte av at de inneholder vaniljefrø sett som små sorte prikker. Det finnes imidlertid også vanillinsukker med kunstige vaniljefrø.

## Referanser


## Eksterne lenker
*
Sigurd Simensen

**Sigurd Simensen** (født 19. februar 1888 på Vestfossen i Buskerud, død 27. april 1969) var en norsk fagforeningsmann, redaktør, politiker og ordfører, hjemmehørende i Arbeiderpartiet, senere Norges Kommunistiske Parti.

Simensen gikk i mekanikerlære, ble lokomotivmontør og var fra 1907 medlem av Norsk Jern- og Metallarbeiderforbund. I 1917 jobbet han ved Thunes mekaniske verksted i Kristiania, og var i desember initiativtager da jernarbeiderne i hovedstaden nedsatte en komite og januar året etter sendte ut oppfordring til å opprette arbeiderråd over hele landet.

Fra 1917 satt han i Norges Socialdemokratiske Ungdomsforbunds sentralstyre, og i 1918 ble han redaksjonssekretær i NSUs avis *[[Klassekampen (1909–1940)|Klassekampen]]*. Han satt i Arbeiderpartiets sentralstyre fra 1918 til 1919. Han ble i 1918 også bedt om å stille som kandidat til formannsvervet i partiet, men vegret seg. Dette året ble han imidlertid reisesekretær for partiet i Nord-Norge.

Under storstreiken i 1921 opphold han seg i Hammerfest som redaktør for *[[Finnmark Dagblad|Vest-Finmarkens social-demokrat]]*. Der ble han «streikegeneral» i den dramatiske konflikten, - i ettertid kjent som «Hammerfestkommunen». I etterkant ble han dømt til 120 dagers ubetinget fengsel pluss betaling av saksomkostninger for «opprør og revolusjonær virksomhet».

Simensen virket resten av sitt liv i Harstad. Her var han først redaksjonssekretær, så fra 1922 redaktør i Arbeiderparti-avisen *[[Folkeviljen]]*. Ved partisplittelsen i 1923 ble det også strid om denne avisen. Både partiet lokalt og redaktøren fulgte Norges Kommunistiske Parti etter splittelsen, - men avisstriden ble løst «i minnelighet» ved at Simensen overlot avisen til AP...

Underhånden hadde han forhandlet fram økonomisk kompensasjon, penger han i 1924 benyttet til å starte «sin egen» NKP-avis: *[[Dagens Nyheter (Harstad)|Dagens Nyheter]]*. Han vurderte dette som et bedre alternativ enn å prøve å ta over gjeldstyngede *Folkeviljen*. Den nye avisen *Dagens Nyheter* ble en av de mer vellykkede avissatsinger blant NKP-avisene. Den kom ut helt til 1931. 

I Harstad satt Simensen i bystyret for NKP fra 1925 til 1953. Han var viseordfører i byen 1929-1930 og ordfører 1946–1947. 

## Bibliografi
* *Direkte Aktion*, Norges Socialdemokratiske Ungdomsforbunds forlag, Kristiania 1918

## Referanser


## Kilder
* Gunnar E. Kristiansen *[http://www.ub.uit.no/munin/bitstream/10037/27/1/thesis.pdf Sigurd Simensen. Kommunist og pressemann - En framstilling av redaktøren av partiavisene Folkeviljen (DNA) og Dagens Nyheter (NKP) i Harstad fra 1922 til 1931]* Masteroppgave i historie, Universitetet i Tromsø 2006

## Eksterne lenker
* NRK Nett-TV: En standhaftig revolusjonær - Portrett av redaktør Sigurd Simensen
Regionalisme

**Regionalisme** er en politisk ideologi som fokuserer på en bestemt regions eller gruppe av regioners interesser. Regionalismens mål er å øke regionens innflytelse og politiske makt, enten gjennom bevegelser for begrensede former for autonomi (devolusjon, detstatsrettigheter, desentralisering) eller gjennom mer radikale endringer (suverenitet, separatisme, uavhengighet). Regionalister foretrekker ofte løse føderasjoner eller konføderasjoner framfor enhetsstater med en sterk sentralregjering. 

Et **regionalistisk parti** er et politisk parti som går inn for autonomi for sin region. Siden regionalistiske partier normalt ikke får tilstrekkelig med stemmer til å dominere på nasjonalt nivå, vil de ofte inngå politiske allianser eller forsøke å bli en del av en koalisjonsregjering.  Eksempler på regionalistiske partier er Scottish National Party og Plaid Cymru i Storbritannia, Lega Nord i Italia og Pasientfokus i Norge.   

## Se også
* Sentralisering
* Kulturelle regioner
* Føderalisme
* Geopolitikk
* Nasjonalstat
* Løsrivelse
* Nasjonal selvråderett
* Selvstyre
Halsgjemmere

* se inndeling!

**Halsgjemmere** (Cryptodira) utgjør den største gruppen med skilpadder (Testudines). Den andre gruppen er halsvendere (Pleurodira). Halsgjemmere kan trekke hals og hode i S-form inn i ryggskjoldet, og slik beskytte seg mot farer. Bekkenet er ikke fastvokst til ryggskjoldet.

## Inndeling
Inndelingen av gruppen skilpadder (Testudines) følger Turtles of the World og er i henhold til IUCN/SSC Tortoise and Freshwater Turtle Specialist Group.

* Reptilia, krypdyr
** 	Eureptilia, (klade, ikke navngitt)
*** Romeriida, (klade, ikke navngitt)
**** Diapsida, diapsider
***** Neodiapsida, (klade, ikke navngitt)
****** 	Sauria, (klade, ikke navngitt)
******* Pantestudines, (klade, ikke navngitt)
******** Testudinata (Rhaptochelydia), (klade, ikke navngitt)
********* Mesochelydia, (klade, ikke navngitt)
********** Perichelydia, (klade, ikke navngitt)
*********** Testudines, skilpadder
************ Pleurodira, halsvendere
************ Cryptodira, halsgjemmere
************* Durocryptodira, (infraorden, ikke navngitt)
************** Cheloniodea, (overfamilie, ikke navngitt)
*************** Cheloniidae, havskilpadder
*************** Dermochelyidae, havlærskilpadder
************** Chelydriodea, (overfamilie, ikke navngitt)
*************** Chelydridae, alligatorskilpadder
*************** Dermatemydidae, elveskilpadder 
*************** Kinosternidae, klaffeskilpadder
************** Testudinoidea, (overfamilie, ikke navngitt)
*************** Emydidae, sumpskilpadder
*************** Platysternidae, storhodeskilpadder
*************** Geoemydidae, asiasumpskilpadder
*************** Testudinidae, landskilpadder
************* Trionychia, (infraorden, ikke navngitt)
************** Trionychoidea, (overfamilie, ikke navngitt)
*************** Carettochelyidae, tryneskilpadder
*************** Trionychidae, bløtskilpadder

## Referanser




## Eksterne lenker
*
Crotaphytidae

* *[[Crotaphytus]]*
* *[[Gambelia]]*

**Crotaphytidae** er en gruppe iguaner.

Disse øglene lever på marka i ørken og andre tørre, steinete steder i USA fra det østlige Oregon til Mississippifloden, og sør til Nord-Mexico. Crotaphytidene lever nesten utelukkende av andre øgler og andre små virveldyr.

## Systematikk
Det har vært vanlig å regne dem som en underfamilie av en stor familie som omfatter alle iguaner, men nå blir denne gruppen plassert i en egen familie. Det er 12 arter, fordelt på to slekter.

## Eksterne lenker
* 
* The Reptile Database: Crotaphytidae
Halsvendere

* se inndeling!

**Halsvendere** (Pleurodira) utgjør den minste gruppen med skilpadder (Testudines). Den andre gruppen er halsgjemmere (Cryptodira). Halsvenderne vender hals og hode til siden og legger det inntil kroppen i ryggskjoldet for å beskytte seg mot eventuelle farer. Bekkenet er festet til ryggskjoldet. 

Halsvendere er i dag begrenset til ferskvannsmiljøer i Sør-Amerika, Afrika–Madagaskar og Australia, men tidligere hadde de mye større utbredelse og fantes også i Eurasia, India og Nord-Amerika, inkludert i marine miljøer.

## Inndeling
Inndelingen av gruppen skilpadder (Testudines) følger Turtles of the World og er i henhold til IUCN/SSC Tortoise and Freshwater Turtle Specialist Group.

* Reptilia, krypdyr
** 	Eureptilia, (klade, ikke navngitt)
*** Romeriida, (klade, ikke navngitt)
**** Diapsida, diapsider
***** Neodiapsida, (klade, ikke navngitt)
****** 	Sauria, (klade, ikke navngitt)
******* Pantestudines, (klade, ikke navngitt)
******** Testudinata (Rhaptochelydia), (klade, ikke navngitt)
********* Mesochelydia, (klade, ikke navngitt)
********** Perichelydia, (klade, ikke navngitt)
*********** Testudines, skilpadder
************ Pleurodira, halsvendere
************* Cheloidea, (overfamilie, ikke navngitt)
************** Chelidae, slangehalsskilpadder 
************* Pelomedusoidea, (overfamilie, ikke navngitt)
************** Pelomedusidae, pelomeduseskilpadder
************** Podocnemididae, elvehalsvendere 
************ Cryptodira, halsgjemmere

## Referanser




## Eksterne lenker
*
Pilot (band)

**Pilot** var et britisk pop rock–band som ble grunnlagt i 1973 i Edinburgh av David Paton og Billy Lyall, som begge hadde en fortid i bandet Bay City Rollers.

Disse to fikk selskap av trommeslager Stuart Tosh samt gitaristen Ian Bairnson, og samlet spilte bandet inn flere demolåter rundt 1973 og 1974 som til slutt fikk oppmerksomheten til Emi Records. Deres singlelåt *«Magic»* fra deres debututgivelse endte opp som nummer elleve i Storbritannia og som nummer fem i USA, og er fortsatt regnet som en popklassiker som blir brukt til reklame og i filmer (blant annet i soundtracket til filmen Herbie – Full tank fra 2005. Den enkle men fengende låta *«[[January (sang)|January]]»* ble deres største prestasjon i Storbritannia, hvor den til slutt endte opp på førsteplass på de britiske listene i januar 1975. 

Bandets andre låter som fikk listeplasseringer var *«Call Me Round»* og *«Just A Smile»*, som begge var fra 1975. Rundt 1977 var for øvrig bare Paton og Bairnson igjen av den originale besetningen, og disse to spilte inn Pilots siste album med det selvforklarende navnet *Two's a Crowd* alene. Ved 1978 hadde alle medlemmene flyttet videre til andre prosjekter, hvor Tosh, Paton og Bairnson forble kjernen i Alan Parsons Project, før Tosh siden ble en del av 10cc. Lyall døde for øvrig av en aids–relatert sykdom i 1989. 

Paton og Bairnson gikk sammen igjen i 2002 for å spille inn igjen albumet *Two's a Crowd* på nytt, og dette albumet gikk under navet *Blue Yonder*.

## Medlemmer
* Ian Bairnson – Gitar
* Billy Lyall – Keybords, vokal
* David Paton – Bass, gitar og vokal
* Stuart Tosh – Trommer

## Diskografi
**Album:**
* 1974: *From The Album Of The Same Name*
* 1975: *Second Flight* (UK #48)
* 1976: *Morin Heights*
* 1977: *Two's a Crowd*
* 2002: *Blue Yonder*

**Singler:**
* 1974: *Magic* (UK #11, USA #5)
* 1975: *[[January (sang)|January]]* (UK #1)
* 1975: *Call Me Round* (UK #34)
* 1975: *Just a Smile* (UK #31)

## Eksterne lenker
*
Hoplocercidae

* *[[Enyalioides]]*
* *[[Hoplocercus]]*
* *[[Morunasaurus]]*

**Hoplocercidae** er en familie iguaner. Det har vært vanlig å regne dem som en underfamilie av en stor familie som omfatter alle iguaner, men nå blir denne gruppen plassert i en egen familie.

Disse øglene lever i Mellom- og Sør-Amerika fra Panama til Peru. De lever enten i regnskog (*Morunasaurus*, *Enyalioides*), eller i tørrere skogtyper (*Hoplocercus*). Mange av artene har store skjell på halen som står ut som små pigger, og noen av dem bruker denne halen til å grave fordypninger i bakken, men ingen av artene graver virkelige huler. Noen arter lever oppe i trær, mens andre holder til på marka. Kroppslengden er maksimalt . *Hoplocercus* skiller seg ut blant iguaner ved å være nattaktiv.

## Eksterne lenker
* 
* The Reptile Database: Hoplocercidae
Band (i båt)

**Band** er betegnelse på tverrstiver i en lett trebåt bygd i klinkbyggingsteknikk.  

Band blir ofte feilaktig kalt «spant», men inngår i båtskroget på en helt annen måte: Båtbyggeren bygger opp (noen av) bordgangene («plankene») i båtskroget først, og setter deretter inn (deler av) banda.  Hovedstyrken og hovedformen i skroget dannes av at bordene er klinket sammen langs kantene, og derfor danner et sammenhengende skall (hvorfor klinkbygging ofte kalles for *skallbyggingsteknikk*).  

Banda kan lages tilsvarende tynne og lette, og plasseringen av dem kan varieres, mer ut fra hvilken bruk man ønsker av båten, enn av behov for styrke.  Det er eksempler på at band er flyttet i båter når behovene har endret seg, og at båter som skal være ekstra lette og bevegelige har ekstra få band.  Båter av samme størrelse og type kan være «framrømt» eller «bakrømt» etter hvordan banda er satt inn i båten; de kan med vilje være satt langt fremme eller langt bak i båten.

Band kan ha flere ulike former, og det kan brukes sjølgrodde emner i vekslende grad i dem.  De to hovedformene for band er band med tverrbjelke, helst kalt *bite* eller *bete*, og band uten. (En bite kan også være en tverrbjelke i et hus.) 

Den letteste og sterkeste formen for band uten bite var et band skåret ut av en eneste krok, slik at det gikk ubrutt fra overkant til overkant i båten. Band med bite har et &ndash;  helst sjølgrodd &ndash; underband, og biten om lag halvveis oppe i båten.  Opp fra biten går *opplennene* eller *[[opplenger]]ne*, de delene som buer oppover bordene mot båtens overkant.  

Begge sidene av biten skal være laget av sjølgrodde emner, og helst slik at den ene eller begge både danner opplengeren på sin side, og dessuten går tvers over hele båten som selve biten.  I en del moderne båter har bruken av sjølgrodde emner blitt liten; underbanda er ofte skåret ut av rettvokste planker, og er derfor tykkere enn før (uten at de blir riktig så sterke som sjølgrodde!), ingen av opplengerne utgjør hele biten, men er skjøtt til denne på begge sider, og biten som en egen trestokk.  Av og til er biten bare et bord som går tvers over båten, og ingen deler av bandet er sjølgrodd.

## Referanser
Plankeadel

**Plankeadel** er en spøkefull betegnelse på en norsk overklasse som tjente seg rik på foredling og eksport av planker og trelast, særlig på 1700-tallet. Dette handelspatrisiatet eller trelastpatrisiatet var det mektigste norske storborgerskapet før skipsrederne og industriherrene kom på 1900-tallet. Plankeadelen hadde i likhet med den europeiske adelen høy sosial status i samfunnet.
## Historie

I 1688 ble det innført sagbruksprivilegier i Norge, og disse rettighetene ble av stor økonomisk verdi for de familiene som rådde over dem. Produksjon og handel med trelast var den største næringa i landet fra slutten av 1600-tallet inntil Napoleonskrigene, da det i 1815 oppstod en krise i bransjen. Da Storbritannia, som var den viktigste kunden, innførte strenge tollregler, gikk mye av plankeadelen konkurs. På slutten av 1700-tallet ble dessuten grensa for hvor mye tømmer en kunne ta ut, opphevet, og fra 1825 fikk alle fritt hogge tømmer i egen skog.

Plankeadelen var særlig knyttet til Skien, Drammen, Christiania og Fredrikstad, byer som lå ved utløpet av elver og samtidig nær bankene og administrasjonen på Østlandet. Familiene i plankeadelen kom opprinnelig fra England (Aall, Collett og Bowman), Sverige (Anker), Tyskland (Cappelen, Løvenskiold), og Danmark-Norge (Adeler, Leuch, Holter, Stang, de Tonsberg, Elieson, Mathiesen, Monsen, Blom, Tank, Juel, Kiær). De pleide tett omgang med hverandre og giftet seg ofte inn i hverandres familier for å sikre rikdommene gjennom arv.

Tilsvarende formuende familier fantes også i Trondheim, fremfor alt representert ved handelspatrisiatet i Søgaden, noe som i vår tid er mest synlig gjennom Cecilie Christine Schøllers palé Stiftsgården.

## Se også
* Patrisier
* Nordlandsslekt

## Litteratur
* John Peter Collett og Bård Frydenlund (red.): *Christianias handelspatrisiat: En elite i 1700-tallets Norge*. Andresen & Butenschøn, 2008. ISBN 82-7694-220-2
* Lars Fasting og Jiri Havran. *Trondheim - gullalder 1760-1860 = The golden age of Trondheim*.  ARFO, 1997. ISBN 82-91399-05-0
* Knut Sogner. *Plankeadel : Kiær- og Solberg-familien under den 2. industrielle revolusjon*. Oslo, Andresen & Butenschøn for Handelshøyskolen BI, 2001. ISBN 82-7694-078-1
* Erling Rimehaug. *Trelastpatrisiatet og den økonomiske politikk i merkantelismens siste periode : en undersøkelse av pengepolitikkens virkninger for norsk trelasteksport 1760-1806*. Hovedoppgave i historie ved Universitetet i Oslo, 1975
* Kari Telste. «Visittstuen som speilbilde av global handel? : handelspatrisiat, selskapsliv og forbruk i Christiania omkring 1760». I: *Heimen*, nr 4, 2009
* 
* 
## Eksterne lenker
* Om «trelastskongen» Julius Jakhelln
* Lars Fasting: Trearkitektur av rang; trondheim.com
* Handelspatrisiatet - en avgjørende elite i 1814, artikkel hos Norgeshistorie.no
Thailand Masters

**Thailand Masters** er en tidligere snookerturnering for profesjonelle, turneringen har også gått under navnene **Thailand Open** og **Asian Open**. Turneringen var rankingturnering fra sesongen 1989/1990 til 2001/2002.

Den lokale stjernen James Wattana har hatt særlig stor suksess i turneringen med to seire.

## Vinnere
Asian Open

**Asian Open** kan vise til:

*Thailand Masters en snookerturnering som tidligere har hatt navnet Asian Open.
*BMW Asian Open en golfturnering.
Lead Belly

**Huddie William Ledbetter** (født 23. januar 1888 i Mooringsport I Louisiana, død 6. desember 1949 i New York ) var en amerikansk visesanger og komponist. Ledbetter tok artistnavnet *Leadbelly* (på norsk «blymagen»), eller *Lead Belly* som han selv skrev det og slik det også står skrevet på gravsteinen.

Hovedinstrumentet var akustisk tolvstrengsgitar. På plakater ga han seg derfor selv den imponerende tittelen *King among the world's 12 string guitarists*, men han spilte også piano, mandolin, munnspill, fele og trekkspill, og sang med en klar, sterk røst. I 1986 ble Ledbetter posthumt valgt inn i Blues Hall of Fame.

Leadbelly startet sin karriere med å følge den blinde folkesangeren Blind Lemon Jefferson på turneer i Sørstatene. De hadde begge folkeviser, blues og spirituals på repertoaret. Selv om læremesteren var en stor nok stjerne til at han fikk spille inn grammofonplater skulle Leadbelly fullstendig overgå ham som musikalsk legende.

Huddie Leadbelly var flere ganger i klammeri med politiet. I 1918 fikk han en dom på 30 år for mord, men ble sluppet fri allerede i 1925. I 1930 fikk han en ny dom på ti år for mordforsøk. Det var nå han ble oppdaget av den kjente amerikanske folkemusikksamleren John Lomax. Lomax gjorde de første opptak med Leadbelly i fengslet, og da han i 1934 fikk benådet ble han sjåfør for Lomax og fulgte med ham på kryss og tvers gjennom Sørstatene for å gjøre lydbåndopptak og møte folkesangere. Lomax' beste kilde til folkevisene var likevel Leadbelly.

John og Alan Lomax skrev en bok om Leadbelly og visene hans, og nå fikk han også spille inn plater, som ofte var å høre på radio i USA. I de følgende årene opptrådte han både på nattklubber, universiteter og skoler. Samme år som Leadbelly døde hadde hans *[[Goodnight, Irene]]* oppnådd å bli en kjempeslager.

Mange av Leadbellys sanger er blitt standardlåter på såvel visesangeres som på bluesartisters repertoar. Popgrupper fra The Rolling Stones til ABBA har likeledes spilt inn sangene hans. *Goodnight, Irene* er allerede nevnt. En annen kjent sang av Leadbelly som ble en hit er *[[Cotton Fields]]*, som ble spilt inn av The Beach Boys i 1970. I 1993 spilte Nirvana en coverversjon av sangen *[[Where Did You Sleep Last Night]]* under deres MTV Unplugged-konsert, som ble en kjempehit.

## Trivia
Den amerikanske sangartisten Tom Waits uttalte til *[[The Guardian]]* 20. mars 2005 at «Lead Belly var en elv, var et tre. Hans tolvstrengersgitar ringte som et piano i en kirkekjeller, selve Rosettastenen for mye av det som skulle følge».

## Litteratur
* Reidar Hanssen: «Vil den amerikanske folkevisen slå ut pop-sangen og jazzen?» (s. 88-96). Redaktør Lauritz Johnson: *Fasiten 1964.*. Oslo 1964. P.F. Steensballes Boghandels Eftg. Bj. Reenskaug.
* John Szwed: «The Saga of Lead Belly» (s. 59-76). *The Man Who Recorded the World. A Biography of [[Alan Lomax]]*. London 2010. Arrow Books. ISBN 978-0-099-47235-3

## Referanser


## Eksterne lenker
* 
* 
*
José Miaja

**José Miaja Menant** (født 20. april 1878, død 14. januar 1958 i Mexico) var en spansk hæroffiser i Den andre spanske republikken.
Han begynte ved militærakademiet i Toledo i 1896. 

På tross av hans medlemskap i Unión Militar Española ble han i 1935, av den konservative forsvarsministeren  José María Gil-Robles y Quiñones, utstasjonert i Lérida, en obskur militærpost langt fra hovedstaden Madrid. Handlingen indikerte at han ikke hadde den konservative regjeringens hele og fulle tiltro. 

I starten av den spanske borgerkrigen var han utstasjonert i Madrid og forble lojal til den republikanske regjeringen. Etter at regjeringen rømte Madrid i november 1936 fikk Miaja kommando over Junta de Defensa i Madrid.
Sammen med sin stabssjef Vicente Rojo Lluch klarte han å stoppe nasjonalistene ved Manzanareselven under Beleiringen av Madrid.

Som øverstkommanderende for den midtre sonen kommanderte han slagene ved Jarama, Guadalajara og Brunete. Han støttet senere Segismundo Casados opprør mot regjeringen i mars 1939. Etter den spanske borgerkrigen gikk han i eksil, først i Algerie og Frankrike, så til Mexico der han døde.

## Referanser
Rang (i robåt)

**Rang** er et skråttstilt, lite band nær stevnene i en robåt.

Mange steder har rang nesten samme form og plassering som fotstø(-band), men et fotstø står som oftest helt eller nesten helt loddrett, og er ofte spinklere enn en rang.
Tour de Ski 2007/08

**Tour de Ski 2007/2008** var den andre utgaven av etapperennet Tour de Ski og inngikk i verdenscupen i langrenn 2007/08. Åtte etapper ble arrangert mellom 28. desember 2007 og 6. januar 2008. De innledende rennene gikk i Nové Město, Tsjekkia og de avsluttende i Val di Fiemme, Italia. Vinnerne totalt ble for menn Lukáš Bauer fra Tsjekkia og for kvinner Charlotte Kalla fra Sverige.

## Kvinner
### Prolog - [[28. desember]]; <br /> 3,3 km klassisk stil, individuell start; <br />   [[Nové Město na Moravě|Nové Město]], [[Tsjekkia]]

### Etappe 2 - [[29. desember]]; <br /> 10 km fristil, jaktstart; <br />  [[Nové Město na Moravě|Nové Město]], [[Tsjekkia]]

### Etappe 3 - [[30. desember]]; <br /> 1 km fristil, sprint; <br />  [[Praha]], [[Tsjekkia]]

### Etappe 4 - [[1. januar]]; <br /> 10 km fristil, jaktstart; <br />  [[Nové Město na Moravě|Nové Město]], [[Tsjekkia]]

### Etappe 5 - [[2. januar]]; <br /> 10 km klassisk stil, individuell start; <br />  [[Nové Město na Moravě|Nové Město]], [[Tsjekkia]]

### Etappe 6 - [[4. januar]]; <br /> 1.2 km fristil, sprint; <br />  [[Asiago]], [[Italia]]

### Etappe 7 - [[5. januar]]; <br /> 10 km klassisk stil, fellesstart; <br />  [[Val di Fiemme]], [[Italia]]

### Etappe 8 - [[6. januar]]; <br /> 9 km fristil, <br />  [[Val di Fiemme]], [[Italia]]

## Menn
### Prolog - [[28. desember]]; <br /> 4.5 km klassisk stil, individuell start; <br />   [[Nové Město na Moravě|Nové Město]], [[Tsjekkia]]

### Etappe 2 - [[29. desember]]; <br /> 15 km fristil, jaktstart; <br />  [[Nové Město na Moravě|Nové Město]], [[Tsjekkia]]

### Etappe 3 - [[30. desember]]; <br /> 1 km fristil, sprint; <br />  [[Praha]], [[Tsjekkia]]

### Etappe 4 - [[1. januar]]; <br /> 15 km fristil, jaktstart; <br />  [[Nové Město na Moravě|Nové Město]], [[Tsjekkia]]

### Etappe 5 - [[2. januar]]; <br /> 15 km klassisk stil, individuell start; <br />  [[Nové Město na Moravě|Nové Město]], [[Tsjekkia]]

### Etappe 6 - [[4. januar]]; <br /> 1,2 km fristil, sprint; <br />  [[Asiago]], [[Italia]]

### Etappe 7 - [[5. januar]]; <br /> 20 km klassisk stil, fellesstart; <br />  [[Val di Fiemme]], [[Italia]]

### Etappe 8 - [[6. januar]]; <br /> 10 km fristil, <br />  [[Val di Fiemme]], [[Italia]]

## VC-poeng under [[Tour de ski]]

### Poengberegning
Vinneren av hver etappe får 50 verdenscuppoeng, nummer to 40 poeng og tredjeplass 30 poeng, siden minker poengen med plasseringer ned til 15.-plass som gir 8 poeng. Vinnere av Tour de Ski får 400 poeng, andreplass 320 poeng og tredje 200 poeng, ned til plass nummer 30 som får 4 poeng.

### Kvinner

### Menn

## Eksterne lenker
*
Sveinung Nordstoga

**Sveinung Nordstoga** (født 31. oktober 1954) er dosent i norsk ved Universitetet i Sørøst-Norge og sakprosaforfatter av bøker om litteraturhistorie og norskopplæring.  Han har også skrevet artikler om norskdidaktikk og om forfatterene Frode Grytten og Kjartan Fløgstad, og analyse av noen av Arne Moslåttens tekster som blir brukt av musikkgruppa Hellbillies, og tekster av Ole Paus. Han har doktorgrad på lesebøkene til Andreas Austlid. 

## Bibliografi
* *Litteraturhistorie og L97. Ei fagdidaktisk innføring* 2000 ISBN 9788251836982
* *Inn i norskfaget. Om faget, debatten og didaktikken* 2003 ISBN 9788279351245
* *Litteraturhistoria i norskverk for ungdomssteget* 
* *Mål dagen og skriv eit dikt! Tekstmøte mellom Hellbillies og [[Olav H. Hauge]]* Norsk litterær årbok 2007 side 118

## Eksterne lenker
* Elevens litteraturhistorie anno 1997
* Litteraturhistoria på ungdomssteget – gammal tradisjon i ny innpakking?
Grøtberg

**Grøtberg** er en matrikkelgard i Østre Toten (gnr. 146), om lag tre kilometer nord for Lena. Det er i dag (2008) tre bruk, *Pergarden* (bnr. 1), *Ner-Grøtberg* (bnr. 2) og *Grøtberg* (bnr. 4). Jorda på det fjerde bruket, *Bakken* (bnr. 3), er solgt til garden Hammarstad. Unna Grøtberg er også småbruket *Grøtbergsbakken* (bnr. 5). Grøtbergsgardene har gitt navn til grenda Grøtbergsleia. I Norske Gaardnavne tolkes gardsnavnet Grøtberg som en sammensetning av gammalnorsk *grjót*, stein, og berg, altså *Steinberg*.

## Eksterne lenker
* Norske Gaardnavne